ཨོཾ་ཨཱཿཧཱུྃ་གུ་རུ་བུདྡྷ་དྷེ་ཝ་དྷཱ་
ཀི་ནཱི་སརྦ་སིདྷི་ཧཱུྃ། སྣང་སྲིད་འཁོར་འདས་སྟོང་པ་འོད་གསལ་གྱི་དབྱིངས་ལས། །རང་སྣང་དག་པ་འཇའ་འོད་འོད་ལྔ་ཡི་གུར་ཁང་། །པདྨ་འདབ་སྟོང་གེེ་
སར་ཉི་ཟླ་ཡི་གདན་ལ། །བདག་ཉིད་མཚོ་རྒྱལ་དཀར་དམར་མཚན་དཔེ་ཡིས་སྤྲས་ནས། །དར་ཟབ་རིན་ཆེན་མང་པོའི་རྒྱན་ཆ་དང་ལྡན་པའི། །རྡོར་སྐྱིལ་
མཉམ་བཞག་ཀ་པཱ་ནོར་བུ་ཡིས་མཚན་པས། །རྩ་གསུམ་འཁོར་ལོ་ལྔ་ལྡན་འོད་སྐུ་རུ་གསལ་བའི། །སྤྱི་བོར་གེ་སར་པདྨ་ཉི་ཟླ་ཡི་གདན་ལ། །ཨོ་རྒྱན་བླ་མ་ཆོས་
སྐུ་རྡོར་འཆང་གི་ཆ་ལུགས། །དྲིན་ཅན་རྩ་བའི་བླ་མ་དབྱེར་མེད་ཀྱི་ངོ་བོ། །དབུ་སྟེང་ཀུན་བཟང་ག་ཎ་པད་འབྱུང་གི་ཆ་བྱད། །དེ་ཡི་དབུ་སྟེང་མཆོག་གླིང་
སྔགས་ཆས་རྣམས་ཡོངས་རྫོགས། །དེ་ཡི་དབུ་སྟེང་ཤྲཱི་སིཾ་རྣལ་འབྱོར་གྱི་ཆ་ལུགས། །དེ་ཡི་དབུ་སྟེང་དགའ་རབ་སྤྲུལ་སྐུ་ཡི་ཆ་བྱད། །དེ་ཡི་དབུ་སྟེང་གསང་ ༤
161
མགུར་
བརྒྱད་ཅུ་གྱ་གཅིག་
ཚོགས།

གཏེར་ ཚངས་དབྱངས་རྒྱ་མཚོའི་གསུང་། གསར།
བདག་ཁྲོ་བོ་ཡི་ཆ་བྱད། །དེ་ཡི་དབུ་སྟེང་རྡོར་སེམས་ལོངས་སྐུ་ཡི་ཆ་བྱད། །དེ་ཡི་དབུ་སྟེང་ཀུན་བཟང་ཆོས་སྐུ་ཡི་ཆ་ལུགས། །ཐམས་ཅད་མ་འདྲེས་སོ་སོར་
རང་གསལ་དུ་གདབ་ནས། །བདག་ཉིད་ཡེ་ཤེས་མཚོ་རྒྱལ་མོས་གུས་ཀྱི་གདུང་ཤུགས། །རྩ་རྒྱུད་བླ་མ་བསྐུལ་ཏེ་རྡོ་སེམས་ཀྱི་མོས་གདུང༌། །ཀུན་བཟང་ཐུགས་
རྒྱུད་བསྐུལ་ཏེ་འོད་ཟེར་རྣམས་ཕྱོགས་བཅུར། །འཕྲོས་ཏེ་ཕྱོགས་བཅུའི་སངས་རྒྱས་ཀུན་བཟང་ལ་ཐིམ་ནས། །ཀུན་བཟང་ཐུགས་རྗེའི་འོད་ཟེར་རྡོར་སེམས་
ལ་ཐིམ་པས། །རིག་པའི་རྩལ་དབང་ཐོབ་སྟེ་གཞི་ཐོག་ཏུ་གྲོལ་ལོ། །གསང་བདག་མོས་གདུང་རྡོར་སེམས་ཐུགས་རྒྱུད་རང་བསྐུལ་ཏེ། །རྡོར་སེམས་ཐུགས་ལས་
འོད་འཕྲོས་ལོངས་སྐུ་ཡི་ཞིང་ནས། །རྒྱལ་བ་ཞི་ཁྲོ་ཡོངས་རྫོགས་རྡོར་སེམས་ལ་ཐིམ་སྟེ། །རྡོ་སེམས་ཐུགས་རྗེས་འོད་ཞུ་གསང་བདག་ལ་ཐིམ་པས། །ཡི་དམ་ལྷ་
ཡི་དབང་ཐོབ་འཇའ་ལུས་གྱི་འོད་སྐུ། །དགའ་རབ་མོས་གདུང་དྲག་པོས་གསང་བདག་གི་རྒྱུད་བསྐུལ། །གསང་བདག་མོས་གདུང་སྤྲུལ་ཞིང་བྱེ་བ་རྣམས་
162

অ
།བསྐུལ་བས། __ །སྤྲུལ་སྐུའི་སངས་རྒྱས་ཀུན་ཀྱང་གསང་བདག་ལ་ཐིམ་ནས། །གསང་བདག་ཐུགས་རྗེས་འོད་ཞུ་དགའ་རབ་ལ་ཐིམ་པས།
བཀའ་རྫོགས་ཆོས་ཀྱི་དབང་ཐོབ་ཆོས་སྐུ་རུ་གྲོལ་ལོ། །ཤྲཱི་སེ་མོས་གདུང་དྲག་པོས་དགའ་རབ་ཀྱི་རྒྱུད་བསྐུལ། །དགའ་རབ་མོས་གདུང་རིག་འཛིན་རྒྱ་མཚོ་ཡི་
རྒྱུད་བསྐུལ། _ །ཐམས་ཅད་འོད་ཞུ་དགའ་རབ་རྡོ་རྗེ་ལ་ཐིམ་ནས། །དགའ་རབ་ཐུགས་རྗེས་འོད་ཞུ་ཤྲཱི་སིཾ་ལ་ཐིམ་པས། །བཤེས་གཉེན་རིག་འཛིན་དབང་ཐོབ་
ལྷུན་གྲུབ་ཀྱི་རིག་འཛིན། །མཆོག་གླིང་མོས་གདུང་ཤྲཱི་སིཾ་ཐུགས་རྒྱུད་དེ་བསྐུལ་ནས། །ཤྲཱི་སི་མོས་གདུང་རྒྱལ་བ་དགོངས་བརྒྱུད་རྣམས་བསྐུལ་ཏེ། །རྒྱལ་བ་
དགོངས་བརྒྱུད་འོད་ཞུ་ཤྲཱི་སིཾ་ལ་ཐིམ་པས། །སྤྲོས་མེད་དོན་གྱི་དབང་ཐོབ་ཉམས་སྣང་དེ་གོང་འཕེལ། །ཚོགས་གཉིས་མོས་གདུང་དྲག་པོས་མཆོག་གླིང་གི་རྒྱུད་
བསྐུལ༑ །མཆོག་གླིང་མོས་གདུང་རིག་འཛིན་བརྡ་བརྒྱུད་རྣམས་བསྐུལ་ཏེ། །རིག་འཛིན་བརྡ་བརྒྱུད་འོད་ཞུ་མཆོག་གླིང་ལ་ཐིམ་པས། །མཆོག་གླིང་ཐུགས་ ༤
163
མགུར་
བརྒྱད་ཅུ་ག་གཉིས་
ཚོགས།

་ ཚངས་དབྱངས་རྒྱ་མཚོའི་གསུང་། གསར།
༈༙ རྗེས་འོད་ཞུ་ཚོགས་གཉིས་ལ་ཐིམ་ནས། །རབ་ཏུ་སྤྲོས་མེད་དབང་ཐོབ་རིག་པ་ནི་ཚད་ཕེབས། །རྩ་བརྒྱུད་བླ་མའི་མོས་གདུང་ཚོགས་གཉིས་ཀྱི་རྒྱུད་བསྐུལ། །
ཚོགས་གཉིས་མོས་གདུང་གང་ཟག་སྙན་བརྒྱུད་རྣམས་བསྐུལ་ཏེ། །སྙན་བརྒྱུད་རིག་འཛིན་རྒྱ་མཚོ་ཚོགས་གཉིས་ལ་ཐིམ་ནས། །ཚོགས་གཉིས་ཐུགས་རྗེས་འོད་
ཞུ་བླ་མ་ལ་ཐིམ་པས། །ཤིན་ཏུ་སྤྲོས་མེད་དབང་མཆོག་ཆོས་ཟད་དུ་གྲོལ་ལོ། །ཡེ་ཤེས་མཚོ་རྒྱལ་མོས་གདུང་ཨོ་རྒྱན་གྱི་རྒྱུད་བསྐུལ། །དུས་གསུམ་སངས་རྒྱས་
ངོ་བོ་ཨོ་རྒྱན་ནི་པདྨ། །ཁྱེད་ལ་སྐུ་ཚེ་འདས་འཁྲུངས་འཕོ་འགྱུར་ནི་མི་མངའ། །དྲིན་ཆེན་བླ་མའི་ངོ་བོར་རྟག་པ་རུ་བཞུགས་ནས། །སྣང་བ་གཞི་ཐོག་གྲོལ་
ཕྱིར་གསོལ་བ་ཞིག་འདེབས་ན། །འདུག་ས་འདི་རུ་གྲོལ་བའི་བྱིན་རླབས་ཤིག་ཞུའོ། །རིག་འཛིན་རྩ་བརྒྱུད་བླ་མ་སྙིང་དབུས་ནས་མཁྱེན་ནོ། །བླ་མའི་སྐུ་
བཞིའི་འོད་འཕྲོས་གནས་བཞི་ལ་ཐིམ་པས། །སྒྲིབ་བཞི་དག་སྟེ་སྐུ་བཞི་ཡེ་ཤེས་ཀྱི་དབང་ཐོབ། །ཨོ་རྒྱན་ཐུགས་རྗེས་འོད་ཞུ་མཚོ་རྒྱལ་ལ་ཐིམ་པས། །ལྷན་ཅིག་
164

མགུར་
བརྒྱད་ཅུ་གྱ་གསུམ་
ཚོགས།
অ །སྐྱེས་པའི་དབང་ཐོབ་བདེ་སྟོང་གི་མྱོས་ནས། །ལུས་སེམས་གཏད་སོ་མེད་པའི་ཟང་ཐལ་དུ་ཐལ་ལེ། །འཁོར་འདས་རེ་དོགས་གཉིས་འཛིན་མ་
ལུས་ཀུན་བྲལ་ནས། །འབྲས་བུ་སྐུ་གསུམ་ཐོབ་སྟེ་གཞི་ཐོག་ཏུ་འོད་ལུས། །སྟོབས་བཅུར་རང་དབང་ཐོབ་སྟེ་མཁྱེན་གཉིས་ཀྱི་ཡེ་ཤེས། །གཤེགས་བཞུད་འགྲོ་
འོང་བྲལ་བ་གཏད་མེད་ཀྱི་ཀློང་དུ། །འོད་གསལ་འགྲོ་འོང་བྲལ་བ་འཕོ་ཆེན་གྱི་དབང་ཐོབ། །རྟོགས་མེད་འགྲོ་དོན་མཛད་པ་སངས་རྒྱས་ཀྱི་ཡོན་ཏན། །རིག་
འཛིན་རྩ་བརྒྱུད་བླ་མ་སྙིང་དབུས་ནས་མཁྱེན་ནོ། །ཞེས་གསོལ་བ་འདེབས་ཤིང་གཏད་མེད་དུ་ཁྲལ་ལེ། །ཡེངས་མེད་དུ་ཐལལེ། །རྟོག་མེད་དུ་ཁྲིགས་སེ། གཞན་བྱ་བྱེད་ཅིང་ཡང་མེད་པར་གསོལ་འདེབས་མོས་གུས།ཁྲེགས་ཚོད་གསུམ་ལ། །ཉམས་ལེན་
གཅིག་ཐོག་ཏུ་བརྩོན་ཏེ། རེ་དོགས་ཡ་ང་བག་ཚ་ཅི་ཡང་མེད་པར། སྣང་སྲིད་སེམས་སུ་ཤེས། སེམས་སྟོང་པར་ཤེས། སྟོང་པ་ཆོས་སྐུར་ཤེས། ལུས་བདག་འཛིན་དེ་མེ་ལོང་གི་གཟུགས་བརྙན་ཙམ་ལས་གཞན་ཅི་ཡང་གྲུབ་པ་མེད་པས། ཤི་གསོན་གྱི་རེ་དོགས་མེད་པར། འཇིགས་པ་བརྒྱད་དང་བཅུ་
དྲུག འབྱུང་བཞི། གཉན་ས་གང་ལ་ཡང་ཐོག་རྫིས་བཏང་སྟེ། བླ་མ་ཙམ་ལས་གཞན་ཅི་ཡང་ཡིད་ལ་དྲན་རྒྱུ་མེད་པ། རྣམ་རྟོག་ཁྲེགས་ཆོད་ཙམ་ལས། གཞན་ཅི་ཡང་སྒོམ་རྒྱུ་མེད་པར་ལ་བཟླས་ན་གཞི་ཐོག་ཏུ་འོད་ལུས་སུ་གྲོལ་བའི་གདམས་ངག་འཛམ་གླིང་བཙལ་ཀྱང་རྙེད་དཀའ་བར་སྲིད་ཀྱང། ལས་
165

གཏེར་ ཚངས་དབྱངས་རྒྱ་མཚོའི་གསུང་། གསར།
ངན་ཆོས་དྲེད་ཅན་ཚོ་མི་མང་གི་འདུ་ཚོགས་དང་གཡེངས་བས། འཁྲུལ་རྟོག་རྒྱ་གང་ཆེ་རྣམས་ལ་ཅི་ཆ་ཡོད། ཅེས་པ་འདི་ཚེ་བརྟན་བུ་མོ་བཙུན་ཆུང་མས། ལྷ་རྫས་བཅས་འདི་ལྟར་དགོས་ཞེས་བསྐུལ་ངོར་དུས་ཆེན་ཆོ་འཕྲུལ་ཟླ་བའི་ཚེས་བཅུ་ལ་གང་དྲན། ༧ ཚངས་དབྱངས་རྒྱ་མཚོས་སྨྲས་པ་དགེ་
ལེགས་འཕེལ། །།
R/-